Am nöchschte morge händ dänn mini beide fraue de erschti blick ufs meer chöne werfe, vom hotel uus (wo zmitzt im städtli liit) sinds 5min z'fuess an strand. Und logischerwiis simmer dänn au zimli glii det glandet. Und es isch also so: De strand isch so schön wiener uf de  bilder uusgseht. Es einzig problem isch gsii, dass es wätter nöd so mitgmacht hät. Öppe emal räge, windig, aber au ab und zue sunne. Eigentli ok, aber halt kei strandwätter. Mir händ dänn defür die zwei spielplätz am strand gnutzt und d'Andreina chli det umefräse lah.